Physica de particulas

In physica de particulas, un particula elementari es un particula del qual altere, plus large particulas, es composite. Per exemplo, atomos es facite de particulas plus parve cognoscite como electrones, protones e neutrones. Le proton e le neutron, intertanto, es composite de particulas plus elementari cognoscite como quarks. Un del eminente problemas del physica de particulas es trovar le particulas plus elementari, o le assi-appellate particulas fundamental, que face tote le altere particulas incontrate in natura e que non es illos mesme facite de altere plus parve particulas.

Le Modelo Standard del physica de particulas contine 12 specie elementari de fermiones ("particulas de materia") e 12 specie de boeses ("particulas de radiation"), plus lor correspondente antiparticulas e le totevia nontrovate boes de Higgs. Nonobstante, le Modelo Standard es largemente considerate como essente un theoria provisori in vice de un theoria vermente fundamental, proque illo es incompatibile con le Theoria del Relativitate General de Einstein. Il ha probabilemente altere particulas elementari non describite per le Modelo Standard, tal como le graviton, le particula que portarea le fortia gravitational o le sparticulas, partenarios supersymmetric del particulas ordinari.

Le 12 particulas fermionic fundamental es dividite in tres familias de quatro particulas cata. Sex del particulas es quarks. Le restante sex es leptons, tres del quales es neutrinos e le restante tres ha un carga electric de –1: le electron (e-) e su duo cosinos, le muon (μ-) e le tauon (). Assi, le prime familia include le electron (e-), le lectron-neutrino (), le up-quark (u) e le down-quark (d). Le secunde familia include le muon (μ-), le muon-neutrino (), le charm-quark (c), le strange-quark (s). Le tertie familia include le tauon (), le tauon-neutrino (), le top-quark (t), le bottom-quark (b). 

Il ha etiam 12 antiparticulas fermionic fundamental que corresponde al 12 particulas citate. Le positron (e+) corresponde al electron (e-) e ha un carga electric de +1. Su cosinos es le muon positive (μ+) e le tauon positive (t+). Le antiquarks es: le up-antiquark (), le down-antiquark (), le charm-antiquark (), le strange-antiquark (), le top-antiquark (), le bottom-antiquark (). Le antineutrinos es le electron-antineutrino (), le muon-anti-neutrino () e le tauon-antineutrino ().

 Vide etiam 
 Mechanica quantic
 César Lattes
 LHC

Particulas